**Relevante bestemmelser til oppgavesamlingen – turnuslegekurs**

## Forsvarlighet:

**Helsepersonelloven § 4 *Forsvarlighet***

*Helsepersonell skal utføre sitt arbeid i samsvar med de krav til faglig forsvarlighet og omsorgsfull hjelp som kan forventes ut fra helsepersonellets kvalifikasjoner, arbeidets karakter og situasjonen for øvrig.*

*Helsepersonell skal innrette seg etter sine faglige kvalifikasjoner, og skal innhente bistand eller henvise pasienter videre der dette er nødvendig og mulig. Dersom pasientens behov tilsier det, skal yrkesutøvelsen skje ved samarbeid og samhandling med annet kvalifisert personell. Helsepersonell har plikt til å delta i arbeid med individuell plan når en pasient eller bruker har rett til slik plan etter pasient- og brukerrettighetsloven § 2-5.*

*Ved samarbeid med annet helsepersonell, skal legen og tannlegen ta beslutninger i henholdsvis medisinske og odontologiske spørsmål som gjelder undersøkelse og behandling av den enkelte pasient.*

*Departementet kan i forskrift bestemme at visse typer helsehjelp bare kan gis av personell med særskilte kvalifikasjoner.*

## Taushetsplikt:

**Helsepersonelloven § 21 *Hovedregel om taushetsplikt***

*Helsepersonell skal hindre at andre får adgang eller kjennskap til opplysninger om folks legems- eller sykdomsforhold eller andre personlige forhold som de får vite om i egenskap av å være helsepersonell.*

Opplysningsrett:

**Helsepersonelloven § 22 *Samtykke til å gi informasjon***

*Taushetsplikt etter § 21 er ikke til hinder for at opplysninger gjøres kjent for den opplysningene direkte gjelder, eller for andre i den utstrekning den som har krav på taushet samtykker. Et forsikringsselskap kan likevel ikke få adgang eller kjennskap til opplysninger som den opplysningene direkte gjelder, kan nektes innsyn i etter pasient- og brukerrettighetsloven § 5-1 annet ledd.*

*For personer under 16 år gjelder reglene i pasient- og brukerrettighetsloven §§ 4-4 og 3-4 annet ledd tilsvarende for samtykke etter første ledd.*

*For personer over 16 år som ikke er i stand til å vurdere spørsmålet om samtykke av grunner som nevnt i pasient- og brukerrettighetsloven § 3-3 annet ledd, kan nærmeste pårørende gi samtykke etter første ledd.*

**Helsepersonelloven § 25 *Opplysninger til samarbeidende personell***

*Med mindre pasienten motsetter seg det, kan taushetsbelagte opplysninger gis til samarbeidende personell når dette er nødvendig for å kunne gi forsvarlig helsehjelp.*

*Taushetsplikt etter § 21 er heller ikke til hinder for at personell som bistår med elektronisk bearbeiding av opplysningene, eller som bistår med service og vedlikehold av utstyr, får tilgang til opplysninger når slik bistand er nødvendig for å oppfylle lovbestemte krav til dokumentasjon.*

*Med mindre pasienten motsetter seg det, kan taushetsbelagte opplysninger gis til samarbeidende personell når dette er nødvendig for å ivareta behovene til pasientens barn, jf. helsepersonelloven § 10 a.*

*Personell som nevnt i første, andre og tredje ledd har samme taushetsplikt som helsepersonell.*

**Helsepersonelloven § 23 *Begrensninger i taushetsplikten***

*Taushetsplikt etter § 21 er ikke til hinder for:*

*1. at opplysninger gis den som fra før er kjent med opplysningene,*

*2. at opplysninger gis når ingen berettiget interesse tilsier hemmelighold,*

*3. at opplysninger gis videre når behovet for beskyttelse må anses ivaretatt ved at individualiserende kjennetegn er utelatt,*

*4. at opplysninger gis videre når tungtveiende private eller offentlige interesser gjør det rettmessig å gi opplysningene videre,*

*5. at opplysninger gis videre når helsepersonell gjennom sin yrkesutøvelse har grunn til å tro at dyr blir utsatt for slik mishandling eller alvorlig svikt vedrørende miljø, tilsyn og stell at det anses rettmessig å gi opplysningene videre til Mattilsynet eller politiet eller*

*6. at opplysningene gis videre etter regler fastsatt i lov eller i medhold av lov når det er uttrykkelig fastsatt eller klart forutsatt at taushetsplikt ikke skal gjelde.*

Opplysningsplikt:

**§ 30** ***Opplysninger til Statens helsetilsyn og Fylkesmannen***

*Helsepersonell skal gi Statens helsetilsyn og Fylkesmannen adgang til virksomhetens lokaler, og gi alle de opplysninger som ansees påkrevd for utøvelsen av tilsyn med helsepersonells virksomhet. Helsepersonell skal uten hinder av taushetsplikten utlevere de dokumenter, lyd- og bildeopptak og lignende som kreves av Statens helsetilsyn og Fylkesmannen.*

Meldeplikt:

**Helsepersonelloven § 31 *opplysninger til nødetater***

*Helsepersonell skal varsle politi og brannvesen dersom dette er nødvendig for å avverge alvorlig skade på person eller eiendom.*

**Helsepersonelloven § 32*****Opplysninger til den kommunale helse- og omsorgstjenesten***

*Den som yter helsehjelp, skal i sitt arbeid være oppmerksom på forhold som bør føre til tiltak fra den kommunale helse- og omsorgstjenesten, og skal av eget tiltak gi den kommunale helse- og omsorgstjenesten opplysninger om slike forhold etter å ha innhentet samtykke fra pasienten, eller så langt opplysningene ellers kan gis uten hinder av taushetsplikt etter § 21.*

*Uten hinder av taushetsplikt etter § 21 skal helsepersonell av eget tiltak gi opplysninger til den kommunale helse- og omsorgstjenesten, når det er grunn til å tro at en gravid kvinne misbruker rusmidler på en slik måte at det er overveiende sannsynlig at barnet vil bli født med skade, jf. helse- og omsorgstjenesteloven § 10-3. Også etter pålegg fra de organer som er ansvarlige for gjennomføringen av den kommunale helse- og omsorgstjenesteloven, skal helsepersonell gi slike opplysninger.*

*I helseinstitusjoner skal det utpekes en person som skal ha ansvaret for utleveringen av slike opplysninger.*

**Helsepersonelloven § 33 *opplysninger til barnevernstjenesten***

*Den som yter helsehjelp, skal i sitt arbeid være oppmerksom på forhold som kan føre til tiltak fra barneverntjenestens side.*

*Uten hinder av taushetsplikt etter § 21 skal helsepersonell av eget tiltak gi opplysninger til barneverntjenesten når det er grunn til å tro at et barn blir mishandlet i hjemmet eller det foreligger andre former for alvorlig omsorgssvikt, jf. lov om barneverntjenester § 4-10, § 4-11 og § 4-12. Det samme gjelder når et barn har vist vedvarende og alvorlige atferdsvansker, jf. nevnte lov § 4-24.*

*Også etter pålegg fra de organer som er ansvarlige for gjennomføringen av lov om barneverntjenester, skal helsepersonell gi slike opplysninger.*

*I helseinstitusjoner skal det utpekes en person som skal ha ansvaret for utleveringen av slike opplysninger.*

**Helsepersonelloven § 17 *Opplysninger om forhold som kan medføre fare for pasienter eller brukere***

*Helsepersonell skal av eget tiltak gi tilsynsmyndighetene informasjon om forhold som kan medføre fare for pasienters eller brukeres sikkerhet. Det skal ikke gis informasjon om taushetsbelagte opplysninger.*

## Selvbestemmelse og samtykke

**Pbrl. § 4-1 *Pasientens samtykke***

*Helsehjelp kan bare gis med pasientens samtykke, med mindre det foreligger lovhjemmeleller annet gyldig rettsgrunnlag for å gi helsehjelp uten samtykke. For at samtykket skal være gyldig, må pasienten ha fått nødvendig informasjon om sin helsetilstand og innholdet i helsehjelpen.*

*Pasienten kan trekke sitt samtykke tilbake. Trekker pasienten samtykket tilbake, skal den som yter helsehjelp gi nødvendig informasjon om betydningen av at helsehjelpen ikke gis.*

***Pbrl. § 4-2 Krav til samtykkets form***

*Samtykke kan gis uttrykkelig eller stilltiende. Stilltiende samtykke anses å foreligge dersom det ut fra pasientens handlemåte og omstendighetene for øvrig er sannsynlig at hun eller han godtar helsehjelpen.*

*Departementet kan gi forskrifter om krav til skriftlighet eller andre formkrav ved visse former for helsehjelp.*

**§ 4-3*****Hvem som har samtykkekompetanse***

*Rett til å samtykke til helsehjelp har:*

*a) personer over 18 år, med mindre annet følger av § 4-7 eller annen særlig lovbestemmelse, og*

*b) personer mellom 16 og 18 år, med mindre annet følger av særlig lovbestemmelse eller av tiltakets art.*

*Samtykkekompetansen kan bortfalle helt eller delvis dersom pasienten på grunn av fysiske eller psykiske forstyrrelser, senil demens eller psykisk utviklingshemming åpenbart ikke er i stand til å forstå hva samtykket omfatter.*

*Den som yter helsehjelp avgjør om pasienten mangler kompetanse til å samtykke etter annet ledd. Helsepersonellet skal ut fra pasientens alder, psykiske tilstand, modenhet og erfaringsbakgrunn legge forholdene best mulig til rette for at pasienten selv kan samtykke til helsehjelp, jf. § 3-5.*

*Avgjørelse som gjelder manglende samtykkekompetanse skal være begrunnet og skriftlig, og om mulig straks legges frem for pasienten og dennes nærmeste pårørende. Mangler pasienten nærmeste pårørende, skal avgjørelsen legges frem for annet kvalifisert helsepersonell.*

*Undersøkelse og behandling av psykiske lidelser hos personer som mangler samtykkekompetanse etter annet ledd og som har eller antas å ha en alvorlig sinnslidelse eller motsetter seg helsehjelpen, kan bare skje med hjemmel i psykisk helsevernloven kapittel 3.*

**Helsepersonelloven § 7 *Unntak fra samtykke***

*Helsepersonell skal straks gi den helsehjelp de evner når det må antas at hjelpen er påtrengende nødvendig. Med de begrensninger som følger av pasient- og* *[brukerrettighetsloven § 4-9](https://lovdata.no/pro/" \l "reference/lov/1999-07-02-63/%C2%A74-9), skal nødvendig helsehjelp gis selv om pasienten ikke er i stand til å samtykke, og selv om pasienten motsetter seg helsehjelpen.*

*Ved tvil om helsehjelpen er påtrengende nødvendig, skal helsepersonell foreta nødvendige undersøkelser.*

*Plikten gjelder ikke i den grad annet kvalifisert helsepersonell påtar seg ansvaret for å gi helsehjelpen*.

**Pbrl. § 4-6 *Pasient uten samtykkekompetanse***

*Dersom en pasient over 18 år ikke har samtykkekompetanse etter* *[§ 4-3](https://lovdata.no/pro/" \l "reference/lov/1999-07-02-63/%C2%A74-3) annet ledd, kan den som yter helsehjelp, ta avgjørelse om helsehjelp som er av lite inngripende karakter med hensyn til omfang og varighet.*

*Helsehjelp som innebærer et alvorlig inngrep for pasienten, kan gis dersom det anses å være i pasientens interesse, og det er sannsynlig at pasienten ville ha gitt tillatelse til slik hjelp. Der det er mulig skal det innhentes informasjon fra pasientens nærmeste pårørende om hva pasienten ville ha ønsket. Slik helsehjelp kan besluttes av den som er ansvarlig for helsehjelpen, etter samråd med annet kvalifisert helsepersonell. Det skal fremgå av journalen hva pasientens nærmeste pårørende har opplyst, og hva annet kvalifisert helsepersonell har hatt av oppfatninger.*

*Helsehjelp etter første og annet ledd kan ikke gis dersom pasienten motsetter seg dette, med mindre annet følger av særlige lovbestemmelser.*

**Pbrl. § 4-4 *Samtykke på vegne av barn***

*Foreldrene eller andre med foreldreansvaret har rett til å samtykke til helsehjelp for pasienter under 16 år.*

*Det er tilstrekkelig at én av foreldrene eller andre med foreldreansvaret samtykker til helsehjelp som*

|  |  |
| --- | --- |
| *a)* | *regnes som ledd i den daglige og ordinære omsorgen for barnet, jf.* *[barnelova §§ 37](https://lovdata.no/pro/" \l "reference/lov/1981-04-08-7/%C2%A737) og* *[42](https://lovdata.no/pro/" \l "reference/lov/1981-04-08-7/%C2%A742) andre ledd, eller* |

|  |  |
| --- | --- |
| *b)* | *kvalifisert helsepersonell mener er nødvendig for at barnet ikke skal ta skade.* |

*Før helsehjelp som nevnt i bokstav b gis skal begge foreldrene eller andre med foreldreansvaret, så langt råd er, få si sin mening. Beslutning om helsehjelp som nevnt i bokstav b kan påklages til Fylkesmannen etter* *[kapittel 7](https://lovdata.no/pro/" \l "reference/lov/1999-07-02-63/kap7). Fylkesmannen kan vedta at helsehjelpen skal avsluttes inntil det er fattet vedtak på grunnlag av klage fra den andre forelderen eller andre med foreldreansvaret.*

*Dersom barneverntjenesten har overtatt omsorgen for barn under 16 år etter* *[barnevernloven § 4-6](https://lovdata.no/pro/" \l "reference/lov/1992-07-17-100/%C2%A74-6) annet ledd,* [*§ 4-8*](https://lovdata.no/pro/#reference/lov/1992-07-17-100/%C2%A74-8) *eller* [*§ 4-12*](https://lovdata.no/pro/#reference/lov/1992-07-17-100/%C2%A74-12)*, har barneverntjenesten rett til å samtykke til helsehjelp.*

*Etter hvert som barnet utvikles og modnes, skal barnets foreldre, andre med foreldreansvaret eller barnevernet, jf. annet ledd, høre hva barnet har å si før samtykke gis. Når barnet er fylt 12 år, skal det få si sin mening i alle spørsmål som angår egen helse. Det skal legges økende vekt på hva barnet mener ut fra alder og modenhet.*

## Informasjon og medvirkning

**Pbrl. § 3-1 *Pasienten og brukerens rett til medvirkning***

*Pasient og brukerhar rett til å medvirke ved gjennomføring av helse- og omsorgstjenester. Pasienten har herunder rett til å medvirke ved valg mellom tilgjengelige og forsvarlige undersøkelses- og behandlingsmetoder. Medvirkningens form skal tilpasses den enkeltes evne til å gi og motta informasjon.*

*Tjenestetilbudet skal så langt som mulig utformes i samarbeid med pasient og bruker. Det skal legges stor vekt på hva pasienten og brukeren mener ved utforming av tjenestetilbud etter helse- og* *[omsorgstjenesteloven §§ 3-2](https://lovdata.no/pro/" \l "reference/lov/2011-06-24-30/%C2%A73-2) første ledd nr. 6,* *[3-6](https://lovdata.no/pro/" \l "reference/lov/2011-06-24-30/%C2%A73-6) og* *[3-8](https://lovdata.no/pro/" \l "reference/lov/2011-06-24-30/%C2%A73-8). Barn under 18 år skal tas med på råd når barnets utvikling og modning og sakens art tilsier det.*

*Dersom pasienten ikke har samtykkekompetanse, har pasientens nærmeste pårørende rett til å medvirke sammen med pasienten.*

*Ønsker pasient eller bruker at andre personer skal være til stede når helse- og omsorgstjenester gis, skal dette som hovedregel imøtekommes.*

**Pbrl. § 3-*2 Pasientens rett til informasjon***

*Pasienten skal ha den informasjon som er nødvendig for å få innsikt i sin helsetilstand og innholdet i helsehjelpen. Pasienten skal også informeres om mulige risikoer og bivirkninger.*

*Informasjon skal ikke gis mot pasientens uttrykte vilje, med mindre det er nødvendig for å forebygge skadevirkninger av helsehjelpen, eller det er bestemt i eller i medhold av lov.*

*Informasjon kan unnlates dersom det er påtrengende nødvendig for å hindre fare for liv eller alvorlig helseskade for pasienten selv. Informasjon kan også unnlates dersom det er klart utilrådelig av hensyn til personer som står pasienten nær, å gi slik informasjon.*

*Dersom pasienten eller brukeren blir påført skade eller alvorlige komplikasjoner, skal pasienten eller brukeren informeres om dette. Det skal samtidig informeres om adgangen til å søke erstatning hos Norsk Pasientskadeerstatning, til å henvende seg til pasient- og brukerombudet og adgangen til å anmode tilsynsmyndigheten om vurdering av eventuelt pliktbrudd etter pasient- og brukerrettighetsloven* *[§ 7-4](https://lovdata.no/pro/" \l "reference/lov/1999-07-02-63/%C2%A77-4).*

*Dersom pasienten eller brukeren blir påført skade eller alvorlige komplikasjoner, og utfallet er uventet i forhold til påregnelig risiko, skal pasienten eller brukeren også informeres om hvilke tiltak helse- og omsorgstjenesten vil iverksette for at lignende hendelse ikke skal skje igjen.*

*Dersom det etter at behandlingen er avsluttet, oppdages at pasienten kan ha blitt påført betydelig skade som følge av helsehjelpen, skal pasienten om mulig informeres om dette.*

*Brukere skal ha den informasjon som er nødvendig for å få tilstrekkelig innsikt i tjenestetilbudet og for å kunne ivareta sine rettigheter.*

#### **Pbrl. § 3-3 Informasjon til pasientens nærmeste pårørende**

*Dersom pasienten samtykker til det eller forholdene tilsier det, skal pasientens nærmeste pårørende ha informasjon om pasientens helsetilstand og den helsehjelp som ytes.*

*Er pasienten over 16 år og åpenbart ikke kan ivareta sine interesser på grunn av fysiske eller psykiske forstyrrelser, demens eller psykisk utviklingshemning, har både pasienten og dennes nærmeste pårørende rett til informasjon etter reglene i* [*§ 3-2*](https://lovdata.no/pro/#reference/lov/1999-07-02-63/%C2%A73-2)*.*

*Dersom en pasient eller bruker dør og utfallet er uventet i forhold til påregnelig risiko, har pasientens eller brukerens nærmeste pårørende rett til informasjon etter* *[§ 3-2](https://lovdata.no/pro/" \l "reference/lov/1999-07-02-63/%C2%A73-2) fjerde og femte ledd, så langt taushetsplikten ikke er til hinder for dette.*

#### **Pbrl. § 3-4 Informasjon når pasienten er mindreårig**

*Er pasienten under 16 år, skal både pasienten og foreldrene eller andre med foreldreansvaret informeres.*

*Er pasienten mellom 12 og 16 år, skal opplysninger ikke gis til foreldrene eller andre med foreldreansvaret når pasienten av grunner som bør respekteres, ikke ønsker dette.*

*Informasjon som er nødvendig for å oppfylle foreldreansvaret, skal likevel gis foreldre eller andre med foreldreansvaret når pasienten er under 18 år.*

*Dersom barneverntjenesten har overtatt omsorgen for barn under 16 år etter* *[barnevernloven § 4-8](https://lovdata.no/pro/" \l "reference/lov/1992-07-17-100/%C2%A74-8) eller* *[§ 4-12](https://lovdata.no/pro/" \l "reference/lov/1992-07-17-100/%C2%A74-12), gjelder første, annet og tredje ledd tilsvarende for barneverntjenesten.*

**Pbrl. § 3-5 *Informasjonens form***

*Informasjonen skal være tilpasset mottakerens individuelle forutsetninger, som alder, modenhet, erfaring og kultur- og språkbakgrunn. Informasjonen skal gis på en hensynsfull måte.*

*Personellet skal så langt som mulig sikre seg at mottakeren har forstått innholdet og betydningen av opplysningene.*

*Opplysning om den informasjon som er gitt, skal nedtegnes i pasientens eller brukerens journal.*

## Dokumentasjonsplikt og journalføring

**Helsepersonelloven § 39 *Dokumentasjonsplikt***

*Den som yter helsehjelp, skal nedtegne eller registrere opplysninger som nevnt i § 40 i en journal for den enkelte pasient. Plikten til å føre journal gjelder ikke for samarbeidende helsepersonell som gir hjelp etter instruksjon eller rettledning fra annet helsepersonell.*

*I helseinstitusjoner skal det utpekes en person som skal ha det overordnede ansvaret for den enkelte journal, og herunder ta stilling til hvilke opplysninger som skal stå i pasientjournalen.*

*Departementet kan i forskrift pålegge helsepersonell som nevnt i første ledd å føre egen journal som pasienten oppbevarer selv (egenjournal).*

**Helsepersonelloven § 40 *Krav til journalens innhold***

*Journalen skal føres i samsvar med god yrkesskikk og skal inneholde relevante og nødvendige opplysninger om pasienten og helsehjelpen, samt de opplysninger som er nødvendige for å oppfylle meldeplikt eller opplysningsplikt fastsatt i lov eller i medhold av lov. Journalen skal være lett å forstå for annet kvalifisert helsepersonell.*

*Det skal fremgå hvem som har ført opplysningene i journalen.*

*Departementet kan i forskrift gi nærmere regler om pasientjournalens innhold og ansvar for journalen etter denne bestemmelse, herunder om oppbevaring, overdragelse, opphør og tilintetgjøring av journal.*

**Helsepersonelloven § 41 *Journalinnsyn***

*Journalen skal føres i samsvar med god yrkesskikk og skal inneholde relevante og nødvendige opplysninger om pasienten og helsehjelpen, samt de opplysninger som er nødvendige for å oppfylle meldeplikt eller opplysningsplikt fastsatt i lov eller i medhold av lov. Journalen skal være lett å forstå for annet kvalifisert helsepersonell.*

*Det skal fremgå hvem som har ført opplysningene i journalen.*

*Departementet kan i forskrift gi nærmere regler om pasientjournalens innhold og ansvar for journalen etter denne bestemmelse, herunder om oppbevaring, overdragelse, opphør og tilintetgjøring av journal.*

**Helsepersonelloven § 42 *Retting av journal***

*Helsepersonell som nevnt i* *[§ 39](https://lovdata.no/pro/" \l "reference/lov/1999-07-02-64/%C2%A739) skal etter krav fra den opplysningen gjelder, eller av eget tiltak, rette feilaktige, mangelfulle eller utilbørlige opplysninger eller utsagn i en journal. Retting skal skje ved at journalen føres på nytt, eller ved at en datert rettelse tilføyes i journalen. Retting skal ikke skje ved at opplysninger eller utsagn slettes.*

*Dersom krav om retting avslås, skal kravet om retting og begrunnelse for avslaget nedtegnes i journalen.*

*Avslag på krav om retting kan påklages til Fylkesmannen som avgjør om retting kan foretas.*

*Departementet kan i forskrift gi nærmere bestemmelser om retting etter denne bestemmelse.*

**Helsepersonelloven § 43 *Sletting av journal***

*Etter krav fra den journalopplysningene gjelder, eller av eget tiltak, skal helsepersonell som nevnt i* [*§ 39*](https://lovdata.no/pro/#reference/lov/1999-07-02-64/%C2%A739) *slette opplysninger eller utsagn i journalen, dersom dette er ubetenkelig ut fra allmenne hensyn, ikke strider mot bestemmelsene i eller i medhold av* [*arkivloven §§ 9*](https://lovdata.no/pro/#reference/lov/1992-12-04-126/%C2%A79) *eller* [*18*](https://lovdata.no/pro/#reference/lov/1992-12-04-126/%C2%A718) *og:*

|  |  |
| --- | --- |
| *1.* | *opplysningene er feilaktige eller misvisende og føles belastende for den de gjelder eller* |

|  |  |
| --- | --- |
| *2.* | *opplysningene åpenbart ikke er nødvendige for å gi pasienten helsehjelp.* |

*Dersom krav om sletting avslås, skal kravet om sletting og begrunnelse for avslaget nedtegnes i journalen.*

*Avslag på krav om sletting kan påklages til Fylkesmannen.Dersom Fylkesmannen mener at sletting kan være i strid med* *[arkivlova §§ 9](https://lovdata.no/pro/" \l "reference/lov/1992-12-04-126/%C2%A79) eller* *[18](https://lovdata.no/pro/" \l "reference/lov/1992-12-04-126/%C2%A718), skal det innhentes uttalelse fra Riksarkivaren.*

*Departementet kan i forskrift gi nærmere bestemmelser om sletting etter denne bestemmelse.*

**Pbrl. § 5-1 *Rett til innsyn i journal***

*Pasienten og brukeren har rett til innsyn i journalen sin med bilag og har etter særskilt forespørsel rett til kopi. Pasienten og brukeren har etter forespørsel rett til en enkel og kortfattet forklaring av faguttrykk eller lignende.*

*Pasienten og brukeren kan nektes innsyn i opplysninger i journalen dersom dette er påtrengende nødvendig for å hindre fare for liv eller alvorlig helseskade for pasienten eller brukeren selv, eller innsyn er klart utilrådelig av hensyn til personer som står vedkommende nær.*

*En representant for pasienten eller brukeren har rett til innsyn i opplysningene som pasienten eller brukeren nektes innsyn i, med mindre representanten anses uskikket for dette. En lege eller advokat kan ikke nektes innsyn, med mindre særlige grunner taler for dette.*

*Reglene i* *[§ 3-3](https://lovdata.no/pro/" \l "reference/lov/1999-07-02-63/%C2%A73-3) og* *[§ 3-4](https://lovdata.no/pro/" \l "reference/lov/1999-07-02-63/%C2%A73-4) om andres rett til informasjon gjelder tilsvarende for innsyn i journal.*

*Nærmeste pårørende har rett til innsyn i journal etter en pasients eller brukers død, om ikke særlige grunner taler mot dette.*

*Departementet kan i forskrift gi nærmere bestemmelser om retten til innsyn i journal, herunder bestemmelser om betaling for kopier.*

**Pbrl. § 5-2 *Retting og sletting av journal***

*Pasienten, brukeren eller den som opplysningene gjelder, kan kreve at opplysningene i journalen rettes eller slettes etter reglene i* *[helsepersonelloven § 42](https://lovdata.no/pro/" \l "reference/lov/1999-07-02-64/%C2%A742) til* *[§ 44](https://lovdata.no/pro/" \l "reference/lov/1999-07-02-64/%C2%A744).*

## Psykisk helsevern

**Psykisk helsevernloven § 3-1 *Tvungen legeundersøkelse***

*Tvungent psykisk helsevern kan ikke etableres uten at en lege personlig har undersøkt vedkommende for å bringe på det rene om lovens vilkår for slikt vern er oppfylt. Legen som foretar undersøkelsen, skal gi skriftlig uttalelse.*

*Foreligger behov for legeundersøkelse som nevnt i første ledd, men vedkommende unndrar seg slik undersøkelse, kan kommunelegen etter eget tiltak eller etter begjæring fra annen offentlig myndighet eller fra vedkommendes nærmeste pårørende, vedta at det skal foretas en slik legeundersøkelse. Om nødvendig kan vedkommende avhentes og undersøkes med tvang.*

*Kommunelegens vedtak om tvungen undersøkelse skal straks nedtegnes skriftlig. Vedtaket kan påklages til fylkesmannen uten oppsettende virkning.*

*Kongen gir forskrifter om delegering av kommunelegens myndighet.*

**Psykisk helsevernloven § 3-2 *Tvungen observasjon***

*På bakgrunn av opplysninger fra legeundersøkelsen etter* *[§ 3-1](https://lovdata.no/pro/" \l "reference/lov/1999-07-02-62/%C2%A73-1), foretar den faglig ansvarlige en vurdering av om de følgende vilkårene for tvungen observasjon er oppfylt:*

|  |  |
| --- | --- |
| *1.* | *Frivillig psykisk helsevern har vært forsøkt, uten at dette har ført fram, eller det er åpenbart formålsløst å forsøke dette.* |

|  |  |
| --- | --- |
| *2.* | *Pasienten er undersøkt av to leger, hvorav en skal være uavhengig av den ansvarlige institusjon, jf.* [*§ 3-1*](https://lovdata.no/pro/#reference/lov/1999-07-02-62/%C2%A73-1)*.* |

|  |  |
| --- | --- |
| *3.* | *Pasienten mangler samtykkekompetanse, jf. pasient- og* [*brukerrettighetsloven § 4-3*](https://lovdata.no/pro/#reference/lov/1999-07-02-63/%C2%A74-3)*. Dette vilkåret gjelder ikke ved nærliggende og alvorlig fare for eget liv eller andres liv eller helse.* |

|  |  |
| --- | --- |
| *4.* | *Det er overveiende sannsynlig at pasienten fyller vilkårene for tvungent psykisk helsevern etter* *[§ 3-3](https://lovdata.no/pro/" \l "reference/lov/1999-07-02-62/%C2%A73-3) nr. 3.* |

|  |  |
| --- | --- |
| *5.* | *Institusjonen er faglig og materielt i stand til å tilby pasienten tilfredsstillende behandling og omsorg og er godkjent i henhold til* *[§ 3-5](https://lovdata.no/pro/" \l "reference/lov/1999-07-02-62/%C2%A73-5).* |

|  |  |
| --- | --- |
| *6.* | *Pasienten er gitt anledning til å uttale seg, jf.* *[§ 3-9](https://lovdata.no/pro/" \l "reference/lov/1999-07-02-62/%C2%A73-9).* |

|  |  |
| --- | --- |
| *7.* | *Selv om lovens vilkår ellers er oppfylt, kan tvungen observasjon bare finne sted hvor dette etter en helhetsvurdering framtrer som den klart beste løsning for vedkommende, med mindre han eller hun utgjør en nærliggende og alvorlig fare for andres liv eller helse. Ved vurderingen skal det legges særlig vekt på hvor stor belastning det tvangsmessige inngrepet vil medføre for vedkommende.* |

*Tvungen observasjon kan ikke vare ut over 10 dager fra undersøkelsens begynnelse uten pasientens samtykke. Dersom pasientens tilstand tilsier at det er strengt nødvendig, kan fristen forlenges inntil 10 dager etter samtykke fra kontrollkommisjonens leder. Overføring til tvungent psykisk helsevern kan skje før eller ved utløpet av denne fristen, dersom vilkårene for slikt vern er til stede.*

**Psykisk helsevernloven § 3-3 *Tvungent psykisk helsevern***

*På bakgrunn av opplysninger fra legeundersøkelsen etter* [*§ 3-1*](https://lovdata.no/pro/#reference/lov/1999-07-02-62/%C2%A73-1) *og eventuell tvungen observasjon etter* *[§ 3-2](https://lovdata.no/pro/" \l "reference/lov/1999-07-02-62/%C2%A73-2), foretar den faglig ansvarlige en vurdering av om de følgende vilkårene for tvungent psykisk helsevern er oppfylt:*

|  |  |
| --- | --- |
| *1.* | *Frivillig psykisk helsevern har vært forsøkt, uten at dette har ført fram, eller det er åpenbart formålsløst å forsøke dette.* |

|  |  |
| --- | --- |
| *2.* | *Pasienten er undersøkt av to leger, hvorav en skal være uavhengig av den ansvarlige institusjon, jf.* [*§ 3-1*](https://lovdata.no/pro/#reference/lov/1999-07-02-62/%C2%A73-1)*.* |

|  |  |
| --- | --- |
| *3.* | *Pasienten har en alvorlig sinnslidelse og etablering av tvungent psykisk helsevern er nødvendig for å hindre at vedkommende på grunn av sinnslidelsen enten* |

|  |  |
| --- | --- |
| *a)* | *får sin utsikt til helbredelse eller vesentlig bedring i betydelig grad redusert, eller det er stor sannsynlighet for at vedkommende i meget nær framtid får sin tilstand vesentlig forverret, eller* |

|  |  |
| --- | --- |
| *b)* | *utgjør en nærliggende og alvorlig fare for eget eller andres liv eller helse.* |

|  |  |
| --- | --- |
| *4.* | *Pasienten mangler samtykkekompetanse, jf. pasient- og* [*brukerrettighetsloven § 4-3*](https://lovdata.no/pro/#reference/lov/1999-07-02-63/%C2%A74-3)*. Dette vilkåret gjelder ikke ved nærliggende og alvorlig fare for eget liv eller andres liv eller helse.* |

|  |  |
| --- | --- |
| *5.* | *Institusjonen er faglig og materielt i stand til å tilby pasienten tilfredsstillende behandling og omsorg og er godkjent i henhold til* [*§ 3-5*](https://lovdata.no/pro/#reference/lov/1999-07-02-62/%C2%A73-5)*.* |

|  |  |
| --- | --- |
| *6.* | *Pasienten er gitt anledning til å uttale seg, jf.* [*§ 3-9*](https://lovdata.no/pro/#reference/lov/1999-07-02-62/%C2%A73-9)*.* |

|  |  |
| --- | --- |
| *7.* | *Selv om lovens vilkår ellers er oppfylt, kan tvungent psykisk helsevern bare finne sted hvor dette etter en helhetsvurdering framtrer som den klart beste løsning for vedkommende, med mindre han eller hun utgjør en nærliggende og alvorlig fare for andres liv eller helse. Ved vurderingen skal det legges særlig vekt på hvor stor belastning det tvangsmessige inngrepet vil medføre for vedkommende.* |